Oʻzbekiston milliy futbol terma jamoasi. Oʻzbekiston milliy futbol terma jamoasi – Oʻzbekiston Respublikasining futbol boʻyicha milliy terma jamoasidir. Oʻzbekiston futbol assotsiatsiyasi tomonidan boshqariladi. 1994-yilda Oʻzbekiston Futbol Federatsiyasi Osiyo Futbol Konfederatsiyasi va FIFA tomonidan rasman qabul qilingan. Markaziy Osiyo milliy futbol terma jamoalari (Qozogʻiston, Qirgʻiziston, Tojikiston, Turkmaniston) ichida eng kuchlisi hisoblanadi. 1994-yilgi Osiyo Oʻyinlari gʻolibi. 2011-yilgi Osiyo Kubogida yarim finalgacha yetib borgan.2026-yilgi Futbol boʻyicha jahon chempionatida qatnashish uchun yo‘llanma olgan. Osiyo kubogi musobaqalarida ishtirok etib kelmoqda. Tarixi. Oʻzbekiston milliy futbol terma jamoasi 1992-yilda tashkil etildi. Milliy terma jamoa oʻzining ilk oʻyinini shu yil 17-iyunda Tojikistonga qarshi oʻtkazdi. Bu oʻyin FIFA tashabbusi bilan 1992-yilgi Markaziy Osiyo kubogi doirasida bir marta oʻtkazilgan. Bu oʻyinlar Oʻzbekiston milliy terma jamoasiga 1992-yildan beri FIFA shafeligida oʻtkaziladigan turnirlarda ishtirok etishiga ruxsat berilgan va shu asosida FIFA tomonidan rasman roʻyxatga olingan. Liga formatidagi ushbu turnirning qur’a tashlash marosimida Oʻzbekiston terma jamoasi Qozogʻiston terma jamoasidan keyin ikkinchi boʻldi. Tashkil etilganining birinchi yilida faqat Tojikiston, Turkmaniston, Qozogʻiston va Qirgʻiziston terma jamoalari bilan oʻyin oʻtkazgan. 1993-yilda jamoa birorta ham oʻyin oʻtkazmagan. 1992-yilda Oʻzbekiston futbol boʻyicha MDH terma jamoasi aʼzosi boʻldi va oʻsha yilgi Yevropa chempionatida ishtirok etgan. Sobiq ittifoq respublikalarining aksariyati (Rossiya, Ukraina, Belarus, Moldova, Latviya, Litva, Estoniya, Gruziya, Armaniston va Ozarbayjon) UEFAga aʼzo boʻldi. Oʻzbekiston Markaziy Osiyoning boshqa respublikalari (Qozogʻiston, Qirgʻiziston, Tojikiston va Turkmaniston) kabi OFKga aʼzolikni tanladi. 1994-yilda Oʻzbekiston Futbol Federatsiyasi Osiyo Futbol Konfederatsiyasi va FIFA tomonidan rasman qabul qilingan. Oʻsha yili Yaponiyaning Xirosima shahrida boʻlib oʻtgan Osiyo oʻyinlarida Xitoy terma jamoasini 4:2 hisobida magʻlub etib, futbol turniri gʻolibiga aylandi. Jamoa tasviri. Taxalluslar. Muxlislar va OAV tomonidan bir nechta laqablar bilan ataladi. Eng keng tarqalgani – „oq boʻrilar“. „Osiyo Italiyasi“ deb ham ataladi. Bunga Italiya va Oʻzbekistonning liboslari (oq va koʻk) jamoalarining ranglari oʻxshashligi hamda bu jamoalarning oʻxshash taktikasi sabab boʻlgan. „Humo qushlari“ deb ham nomlanadi. Humo qushi Oʻzbekiston Milliy olimpiya qoʻmitasi gerbida ham tasvirlangan. „Turonliklar“ degan taxallusi ham bor. Uy stadioni. Tashkil etilgan paytdan buyon futbol boʻyicha Oʻzbekiston milliy terma jamoasining asosiy uy stadioni 1956-yilda qurilgan Toshkentdagi Paxtakor markaziy stadioni hisoblanadi. 1996, 2008 va 2012-yillarda stadion taʼmirlanngan va hozirda 35000 tomoshabinga moʻljallangan. 2008—2012-yillarda qurilgan va 34 000 tomoshabinga moʻljallangan Bunyodkor stadioni ham Oʻzbekiston milliy futbol terma jamoasining uy stadioni hisoblanadi. "Oxirgi yangilangan: 2022-yil 14-iyun. Statistikaga faqat FIFA tomonidan tan olingan rasmiy oʻyinlar kiradi." Murabbiylar shtabi. Murabbiylik tarixi. "2025-yil 5-iyun holatiga koʻra" Tarkibi. "2025-yil 12-mart holatiga"